**Jegyzőkönyv**

**Nagykovácsi Nagyközség Önkormányzat**

**Képviselő-testületének rendes nyílt üléséről**

**Az ülés helye: Öregiskola Közösségi Ház és Könyvtár**

 **2094 Nagykovácsi Kossuth L. utca 78.**

**Időpontja: 2016. november 17. (csütörtök) 17 óra**

**Meghívott képviselők:** Kiszelné Mohos Katalin polgármester, Szemesy Barbara alpolgármester, Bánóczi Margit képviselő, Fodor Attila képviselő, Gerely Gábor képviselő, Honti Zoltán képviselő, dr. Klein Katalin képviselő, Dr. Szabó András Lajos képviselő, Tegzes Endre képviselő, dr. Fegyveres-Fiskál Gábor alpolgármester

**Meghívottak:** dr. Szelenczy Gabriella Budakeszi Járási Hivatal vezetője, Dr. Klein Ferenc Német Nemzetiségi Önkormányzat elnöke. Oktatási, kulturális, sport, turisztikai és környezetvédelmi bizottság tagjai: Kropkó Péter, Gerlóczyné Furulyás Katalin. Pénzügyi és településfejlesztési bizottság tagjai: Horváthné Holéczy Katalin, Erdélyi Zoltán. Ügyrendi, összeférhetetlenségi, jogi és külső kapcsolatok bizottság tagjai: dr. Lovas András, dr. Borók György. Egészségügyi és szociális bizottság tagjai: Pintér Tünde, Karczewicz Ágnes. Diószeghy Tünde Öregiskola Közösségi Ház és Könyvtár vezetője, Fehér Imre Nagykovácsi Általános Iskola igazgatója, Szabó Orsolya Kispatak Óvoda vezetője, Kántor Ágnes NATÜ Kft. ügyvezetője, Móczár Ágnes Lenvirág Bölcsőde és Védőnői Szolgálat intézményvezetője, Pintér Lajos Budakeszi Rendőrőrs parancsnoka, Szelicsánné Szajáni Piroska Ezüstkor Szociális Gondozó Központ

**Meghívottak a hivatalból:** Papp István jegyző, Györgyi Zoltán főépítész, Perlaki Zoltán osztályvezető, dr. Halmosi-Rokaj Odett osztályvezető, Grégerné Papp Ildikó osztályvezető

**Megjelent képviselők:** Kiszelné Mohos Katalin polgármester, Szemesy Barbara alpolgármester, Bánóczi Margit képviselő, Fodor Attila képviselő, Gerely Gábor képviselő, Honti Zoltán képviselő, dr. Klein Katalin képviselő, Dr. Szabó András Lajos képviselő */késett/*, Tegzes Endre képviselő, dr. Fegyveres-Fiskál Gábor alpolgármester

**Megjelentek a hivatalból:** Papp István jegyző, Perlaki Zoltán osztályvezető, Grégerné Papp Ildikó osztályvezető, dr. Halmosi-Rokaj Odett osztályvezető, Kissné Szalay Erzsébet jegyzőkönyvvezető

**Megjelentek továbbá:** dr. Major Miklós Budakeszi Járási Hivatal vezető-helyettes, Diószeghy Tünde Öregiskola Közösségi Ház és Könyvtár vezetője, Fehér Imre Nagykovácsi Általános Iskola igazgatója, Kántor Ágnes NATÜ Kft. ügyvezetője, Pintér Tünde EÜB tag, Kiszel István

**Kiszelné Mohos Katalin polgármester:** Szeretettel és nagy tisztelettel köszöntöm a megjelenteket. Megkezdjük a mai rendes ülésünket. Elsőként szeretnék beszámolni az elmúlt időszakban történtekről.

Szeretném tájékoztatni képviselőtársaimat, hogy megbízott aljegyzőnk november 2-től dr. Halmosi-Rokaj Odett osztályvezető asszony. Átmenetileg ő látja el osztályvezetői teendői mellett az aljegyzői feladatokat is.

Tájékoztatom a lakosságot, hogy a képviselők elkészítették beszámolójukat az elmúlt évi munkájukról, ez olvasható a Tájoló legutóbbi számában.

Ismét közeledik az Összefogás napja. Idén november 27-én, vasárnap tartjuk. Ezt a 2014. évi jégkár emlékére rendezzük meg minden évben, hiszen ez az esemény jó példa volt a nagykovácsi lakosság összefogására. Ezért szeretnénk, ha ennek a napnak az emlékére minden évben ezen a napon kicsik, nagyok együtt lennének. Ekkor lesz advent első vasárnapja is. Ekkor kerül sor a fenyőfa feldíszítésére is a Főtéren. Mindenkit szeretettel várunk ezen a rendezvényen a Faluházban, illetve a Főtéren, 9 órától várjuk a látogatókat.

Közeledik advent időszaka. Idén is lesz adventi vásár az Öregiskola szervezésében. A harmadik adventi vasárnapon ismét élni fog a képviselői sátor, ahol jelen lesznek a képviselők, és nyitottak arra, hogy bárki, aki szeretne, beszélgessen velük akár hivatalos kérdésekről, akár kötetlen témákról. Ezen az adventi vasárnapon szaloncukorgyűjtést is szervezünk. Ez is immár hagyomány, hiszen az önkormányzat a rászoruló családoknak élelmiszer csomagokkal fog kedveskedni, és ezekbe az élelmiszer csomagokba gyűjtünk szaloncukrot. Bíztatok mindenkit, hogy jöjjön, és vegyen részt a gyűjtésben. Azt gondolom, hogy jó érzés tudni azt, hogy nagykovácsi családokhoz fog kerülni, és fognak neki örülni gyerekek, felnőttek egyaránt. Tavaly volt olyan kedves adományozó, aki képeslapot is írt a szaloncukor mellé. Azt gondolom, hogy ez nagyon megható és nagyon jól eshetett annak a családnak, akihez került.

Másik hírünk, hogy elkészült a ravatalozó. Most vasárnap lesz a felszentelése a katolikus szentmise, illetve a református istentisztelet után, 11 óra 15 perckor. Mindenkit szeretettel várunk. Jövő évben pedig várhatóan a harangláb, illetve a kőkereszt és az emlékkert, illetve maga a temetőkert is felújításra kerül.

Ezek után elkezdhetjük az ülésünket. Megállapítom, hogy az ülés határozatképes, a testületből 8 fő jelen van. Dr. Szabó András képviselő úr jelezte, hogy a mai ülésre késve tud csak ideérni. Térjünk át a napirendre. Tájékoztatom a Képviselő-testületet, hogy a Pénzügyi bizottság javaslata alapján a 7. napirendi pont lekerült a napirendről, erről a következő ülésen fogunk dönteni. Kérdezem, hogy van-e a módosított napirenddel kapcsolatban javaslat, hozzászólás? Nincs, akkor szavazásra teszem fel a mai ülés módosított napirendjét. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 8 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**123/2016. (XI. 17.) HATÁROZATA**

**Tárgy: A Képviselő-testület 2016. november 17-én megtartott ülésének napirendje**

Nagykovácsi Nagyközség Önkormányzat Képviselő-testülete úgy dönt, hogy 2016. november 17-i ülésén a következő napirendi pontokat tárgyalja.

***Nyílt ülés:***

1. **Nagykovácsi Nagyközség Önkormányzata és költségvetési szerveinek tájékoztatója a 2016. évi költségvetés háromnegyed éves teljesítéséről**
2. **Nagykovácsi Nagyközség Önkormányzatának 2016. évi költségvetéséről szóló 2/2016. (II. 29.) önkormányzati rendeletének 3. sz. módosítása**
3. **A helyi adókról szóló 20/2015. (XI. 30.) számú önkormányzati rendelet felülvizsgálata**
4. **Döntés 2017. évi likvidhitel-keret igénybevételéről**
5. **A Nagykovácsi Kispatak Óvoda 2016/2017. nevelési év munkatervének jóváhagyása**

1. **Döntés az Érdi Tankerületi Központtal kötendő vagyonkezelési szerződés és megállapodás jóváhagyásáról**

***Zárt ülés:***

1. **Bursa Hungarica Felsőoktatási Önkormányzati Ösztöndíjpályázatok 2017. évi fordulójának elbírálása**
2. **Döntés Nagykovácsi Nagyközség Önkormányzat Képviselő-testületének**

**Z-118/2016. (X. 20.) határozata módosításáról**

**Határidő:** azonnal

**Felelős:** polgármester

**1. napirendi pont**

**Nagykovácsi Nagyközség Önkormányzata és költségvetési szerveinek tájékoztatója a 2016. évi költségvetés háromnegyed éves teljesítéséről**

**Kiszelné Mohos Katalin polgármester:** Kérem Perlaki Zoltán osztályvezető urat, hogy röviden tájékoztassa a testületet.

**Perlaki Zoltán osztályvezető:** *Röviden ismertette az előterjesztést.*

*Megérkezett dr. Szabó András képviselő, a jelenlévő képviselők száma 9 fő.*

**Kiszelné Mohos Katalin polgármester**: Szeretném megköszönni mind a polgármesteri hivatalnak, mind az intézményeknek a fegyelmezett gazdálkodást. Emellett ismét szeretném elmondani, hogy a Pénzügyi bizottság ülésén szinte valamennyi képviselő jelen volt, és ott részletesen megvitatták az előterjesztést. Az előterjesztést a Pénzügyi bizottság tárgyalta. Átadom a szót elnök úrnak, hogy ismertesse a bizottság álláspontját.

**Tegzes Endre PB elnöke:** A Pénzügyi bizottság az előterjesztést megtárgyalta és egyhangúlag elfogadásra javasolja a Képviselő-testületnek.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása. Nincs. Akkor kérem, hogy szavazzunk a határozati javaslatról. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**124/2016. (XI. 17.) HATÁROZATA**

**Tárgy: Nagykovácsi Nagyközség Önkormányzatának és költségvetési szerveinek tájékoztatója a 2016. évi költségvetés háromnegyed évi teljesítéséről**

Nagykovácsi Nagyközség Önkormányzatának Képviselő-testülete Nagykovácsi Nagyközség Önkormányzatának és az irányítása alá tartozó költségvetési szerveinek a 2016. évi költségvetés háromnegyed évi végrehajtásáról készített írásos beszámolóját tudomásul veszi.

**Határidő**: azonnal

**Felelős**: polgármester, jegyző

**2. napirendi pont**

**Nagykovácsi Nagyközség Önkormányzatának 2016. évi költségvetéséről szóló 2/2016. (II. 29.) önkormányzati rendeletének 3. sz. módosítása**

**Kiszelné Mohos Katalin polgármester:** Kérem Perlaki Zoltán osztályvezető urat, hogy röviden tájékoztassa a testületet.

**Perlaki Zoltán osztályvezető:** *Röviden ismertette az előterjesztést.*

**Kiszelné Mohos Katalin polgármester**: Köszönöm.Az előterjesztést a Pénzügyi bizottság tárgyalta. Átadom a szót Tegzes Endre elnök úrnak, hogy ismertesse a bizottság álláspontját.

**Tegzes Endre PB elnöke:** A rendelettervezetet a Pénzügyi bizottság megtárgyalta és egyhangúlag elfogadásra javasolja a Képviselő-testület számára.

**Kiszelné Mohos Katalin polgármester**: Köszönöm. Kérdezem, hogy van-e kérdés, hozzászólás? Nincs. Akkor szavazzunk a rendelettervezetről az előterjesztésben foglaltak szerint. Elfogadásához minősített többség szükséges. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül megalkotta 20/2016. (XI. 28.) számú rendeletét Nagykovácsi Nagyközség Önkormányzatának 2016. évi költségvetéséről szóló 2/2016. (II. 29.) önkormányzati rendeletének 3. sz. módosításáról.**

**3. napirendi pont**

**A helyi adókról szóló 20/2015. (XI. 30.) számú önkormányzati rendelet felülvizsgálata**

**Kiszelné Mohos Katalin polgármester:** Kérem Papp István jegyző urat, hogy röviden tájékoztassa a testületet.

**Papp István jegyző:** *Röviden ismertette az előterjesztést.*

**Kiszelné Mohos Katalin polgármester:** Az előterjesztést a Pénzügyi bizottság és az Ügyrendi bizottság is tárgyalta. Átadom a szót először Tegzes Endre elnök úrnak, hogy ismertesse a bizottság álláspontját.

**Tegzes Endre PB elnöke**: A rendelettervezetet a Pénzügyi bizottság hosszasan tárgyalta, és elfogadásra javasolta 3 igen és 1 tartózkodással.

**Kiszelné Mohos Katalin polgármester:** Kérem Bánóczi Margit elnök asszonyt, hogy ismertesse az Ügyrendi bizottság álláspontját.

**Bánóczi Margit ÜB elnöke:** Az Ügyrendi bizottság az előterjesztést megtárgyalta és egyhangúlag elfogadásra javasolja a Képviselő-testületnek.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása.

**Fodor Attila**: A bizottsági ülésen részletesen megbeszéltük az előterjesztésben foglaltakat. A tényekkel kapcsolatosan egy dolog esetén én nemtetszésemet fejeztem ki. Konkrétan a telekadónál 20 millió Ft-os hiány van. Ennek a hiánynak az az oka, hogy a Kecskeháton, annak ellenére, hogy a tulajdonosi kör kezdeményezte a belterületbe vonást és értéknövekmény alakult ki ezzel, az adófizetés tekintetében viszont a következő adatok szerepelnek a tényállásban. Az adó befizetése csak részben valósult meg. A Kecskehát esetében 163 tulajdonosról beszélünk. Ebből mindössze 78 tett szabályos adóbevallást, 58-an hiányosan, illetve valótlan tartalommal nyújtották be a bevallásukat. 27 fő egyáltalán nem tett semmilyen bevallást. És még hogy tovább fokozzam a felháborodásomat, a 163 főből 74 fő megtámadta bírósági úton, hogy neki egyáltalán adóznia kell. Igaz, hogy menet közben 29 ügyet jóváhagyott a bíróság, de mindemellett még 6 esetben közigazgatási pert is kezdeményeztek az adózók. Számomra ez kicsit érthetetlen, kicsit felháborító, kicsit sértő. Egy tulajdonosi kör által kezdeményezett belterületbe vonás után, ahol kimutatható, hogy jelentős értéknövekedés következett be, ezek után még megtámadják, hogy egyáltalán adózniuk szükséges. Mindennek van határa. A magam részéről erre szerettem volna felhívni a figyelmet, sértőnek és felháborítónak találom.

**Kiszelné Mohos Katalin polgármester:** Szeretném felhívni a figyelmet, hogy az önkormányzat mindent megtesz annak érdekében, hogy a jogos adót behajtsa, ha kell, peres úton is.

**Tegzes Endre**: A jelzálog bejegyzés már elindult azokra a telkekre, ahol az adó befizetésével probléma volt, a következő lépéseket viszont nem fogják tudni megtenni, mert ezt a tulajdonosok csak közösen tudják majd folytatni, ha valamennyi ingatlan tehermentes.

**Papp István jegyző:** Fodor Attila hozzászólásához szeretnék pontosítást fűzni. A 74 tulajdonos nem bíróságon, hanem a Kormányhivatalnál, másodfokú eljárásban támadta meg a határozatot. Ezt követheti a közigazgatási per. A Kormányhivatal 74-ből 29-et számunkra kedvezően már elbírált.

**Kiszelné Mohos Katalin polgármester:** Van-e további kérdés, hozzászólás?Nincs. Akkor kérem, hogy szavazzunk a rendelettervezetről az előterjesztésben foglaltak szerint. Elfogadásához minősített többség szükséges. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 8 igen, 1 tartózkodással megalkotta 21/2016. (XI. 28.) számú rendeletét a helyi adókról szóló 20/2015. (XI.30.) önkormányzati rendelet módosításáról.**

**4. napirendi pont**

**Döntés 2017. évi likvidhitel-keret igénybevételéről**

**Kiszelné Mohos Katalin polgármester:** *Röviden ismertette az előterjesztést.* Az előterjesztést a Pénzügyi bizottság tárgyalta. Átadom a szót elnök úrnak, hogy ismertesse a bizottság álláspontját.

**Tegzes Endre PB elnöke**: A Pénzügyi bizottság az előterjesztést megtárgyalta és azt javasolja a Képviselő-testületnek, hogy az önkormányzat a lejáró likvidhitel-keretét 2017-ben ne hosszabbítsa meg.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása. Nincs. Akkor most szavazásra teszem fel először a határozati javaslat „A” részét. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 2 igen, 7 nem szavazattal az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**125/2016. (XI. 17.) HATÁROZATA**

**Tárgy:** **Döntés 2017. évi likvidhitel-keret igénybevételéről**

Nagykovácsi Nagyközség Önkormányzatának Képviselő-testülete úgy dönt, hogy az Önkormányzat 2016. december 31-én lejáró likvidhitel-keretét 2017-ben nem kívánja meghosszabbítani.

Határidő: azonnal

Felelős: jegyző

**5. napirendi pont**

**A Nagykovácsi Kispatak Óvoda 2016/2017. nevelési év munkatervének jóváhagyása**

**Kiszelné Mohos Katalin polgármester:** *Röviden ismertette az előterjesztést.*

**Kiszelné Mohos Katalin polgármester:** Köszönöm. Az előterjesztést az Oktatási bizottság tárgyalta. Átadom a szót elnök úrnak, hogy ismertesse a bizottság álláspontját.

**Fodor Attila OKB elnöke:** Az Oktatási bizottság az előterjesztést megtárgyalta és egyhangúlag elfogadásra javasolja a Képviselő-testületnek.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása. Nincs. Akkor szavazzunk a határozati javaslatról az előterjesztésben Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**126/2016. (XI. 17.) HATÁROZATA**

**Tárgy: A Nagykovácsi Kispatak Óvoda 2016/2017. nevelési év munkatervének jóváhagyása**

Nagykovácsi Nagyközség Önkormányzatának Képviselő-testülete a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 3. § (1) bekezdésében biztosított véleményezési joga alapján a Nagykovácsi Kispatak Óvoda 2016/2017. nevelési évre vonatkozó, az előterjesztés mellékleteként benyújtott munkatervét jóváhagyja.

**Határidő**: azonnal

**Felelős**: polgármester

**6. napirendi pont**

**Döntés az Érdi Tankerületi Központtal kötendő vagyonkezelési szerződés és megállapodás jóváhagyásáról**

**Kiszelné Mohos Katalin polgármester:** Átadom a szót dr. Halmosi-Rokaj Odett megbízott aljegyző asszonynak, hogy röviden ismertesse az előterjesztést.

**dr. Halmosi-Rokaj Odett mb. aljegyző**:*Röviden ismertette az előterjesztést.*

**Kiszelné Mohos Katalin polgármester:** Az előterjesztést a Pénzügyi bizottság és az Ügyrendi bizottság is tárgyalta. Átadom a szót először elnök úrnak, hogy ismertesse a bizottság álláspontját.

**Tegzes Endre PB elnöke**: A Pénzügyi bizottság az előterjesztést megtárgyalta és egyhangúlag a határozati javaslat elfogadását javasolja a Képviselő-testületnek.

**Kiszelné Mohos Katalin polgármester:** Átadom a szót elnök asszonynak, hogy ismertesse az Ügyrendi bizottság álláspontját.

**Bánóczi Margit ÜB elnöke**: Az Ügyrendi bizottság az előterjesztést megtárgyalta és egyhangúlag a határozati javaslat elfogadását javasolja a Képviselő-testületnek.

**Kiszelné Mohos Katalin polgármester**: Köszönöm. Annyit azért elmondanék, hogy nagyon komoly előkészítő munka van ebben. Mb. aljegyző asszony szinte sorról sorra egyeztette a megállapodást az Érdi tankerület vezetőjével. Komoly együttműködés alakult ki, bízom benne, hogy zökkenőmentes lesz az átadás-átvétel. Kérdezem, hogy a testület tagjainak van-e kérdése, hozzászólása. Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**127/2016. (XI. 17.) HATÁROZATA**

**Tárgy: Döntés az Érdi Tankerületi Központtal kötendő vagyonkezelési szerződésről és megállapodásról**

Nagykovácsi Nagyközség Önkormányzatának Képviselő-testülete úgy dönt, hogy a Nagykovácsi Általános Iskola állami működtetésbe és vagyonkezelésbe vétele érdekében szerződést köt az Érdi Tankerületi Központtal.

Felhatalmazza a Polgármestert az állami működtetésbe vételről szóló megállapodás és a vagyonkezelési szerződés aláírására, valamint a szükséges intézkedések megtételére.

**Határidő:** azonnal

**Felelős:** Polgármester

**Kiszelné Mohos Katalin polgármester:** Köszönöm szépen. Amennyiben nincs több hozzászólás, a Képviselő-testület nyílt ülését 17 óra 50 perckor lezárom, a további napirendi pontok tárgyalására zárt ülésen kerül sor.

K.m.f.

Kiszelné Mohos Katalin Papp István

 polgármester jegyző